tomron87/hebrew-wikipedia-sentences-corpus huggingface dataset:
בסרט "גחמה" הוא שיחק בתפקיד פסיכופת מטורף שיעשה הכול למען השגתה של בחורה, ובסרט "הקוסם", שצולם שנה לפני כן, הוא שיחק בתפקיד דומה של פסיכופת רוצח שעושה הכול כדי לנקום את מות משפחתו.
"אהובתי אני שלך" לצדם של סלמאן ח'אן ומדהורי דיקסיט, "אהבה בהמשכים", "קדימה הודו!".
מלבד היותו שחקן ח'אן גם הפיק מספר סרטים.
בשנת 2001 כיכב בדרמה האפית המצליחה "אשוקה" שם גילם את דמותו של הקיסר ההודי אשוקה.
בשנת 2015 כיכב בדרמה הרומנטית של הבמאי רוהיט שטי (אנ'), "לב גדול" (אנ') לצידן של קריטי סנון וקאג'ול.
בשנת 2017 כיכב בסרט הפעולה עתיר התקציב "ראיס".
שאהרוח ח'אן קבע שיא בטקס "פרסי הפילמפייר" (האוסקר ההודי), שם הוא קיבל פרסים ומועמדויות יותר מכל שחקן אחר במשך שנות הקריירה שלו.
מלבד זאת הוא קיבל פרסים רבים בטקסים שונים:
1993 - השחקן הטוב ביותר על תפקידו בסרט "הקוסם"
1993 - הביקורות הטובות ביותר עבור הסרט "קאבהי האן קאבהי נא"
1994 - תפקיד הרשע הטוב ביותר על תפקידו בסרט "גחמה"
1995 - השחקן הטוב ביותר עבור הסרט "דיוונה דולהניה לה ג'יאנגה"
1997 - השחקן הטוב ביותר עבור הסרט "לבי משתגע"
1998 - השחקן הטוב ביותר על תפקידו בסרט "משהו זז בלב"
2000 - הביקורות הטובות ביותר על תפקידו בסרט "מאוהבים"
2002 - השחקן הטוב ביותר על סרטו "דבדס"
2004 - השחקן הטוב ביותר על תפקידו בסרט "סוואדס".
כמו כן, בשנת 2005 הוא קיבל את פרס השחקן הטוב ביותר שהוענק לו על ידי רקהה בטקס ה"zee awards".
שאגן (שם מדעי: Alouatta) הוא סוג של קוף הידוע בקולו הרועש ומשם שמו.
גודלם נע בין 56-92 ס"מ ללא הזנב, שעשוי להגיע לאורך זהה.
קופים אלה חיים בצמרות העצים ביערות הגשם שבמרכז אמריקה ובדרומה.
השאגנים חיים בקבוצות של 10 עד 18 פריטים, בהן יותר מזכר אחד.
לאחר ההמלטה, הנקבות שומרות את הצאצאים איתן בכל עת, בדרך כלל צמודים לבטנן או לגבן, למשך מספר חודשים, לאחריהם אלו הופכים לעצמאיים.
הם ניזונים מעלי הצמרות ביחד עם הפרחים והפירות.
השאגן הוא אכלן בזבזני - הוא נוהג לטעום מעט ממזונו לפני שהוא משליך אותו על הרצפה.
מכיוון שהוא משליך פירות עם הזרעים שבהם, הוא מפיץ זרעים ובכך מסייע למגוון האקולוגי ביערות העד.
כמו רבים מקופי העולם החדש, זנבו של השאגן גמיש ביותר, ומשמש אותן כמעין יד חמישית - ללפיתת ענפים ולתפיסת חפצים.
השאגן אינו קופץ מעץ לעץ - הוא לעולם יחזיק בשתי ידיים או ביד ובזנב בענפים.
שמו של השאגן בא לו מצורת התקשורת שבני הסוג מקיימים ביניהם.
השאגן משמיע מעין נביחות, הנשמעות למרחק של 2-3 קילומטר.
העצם ההיואידית בצווארו היא מוגדלת, ומשמשת כתיבת תהודה המגבירה את קולו.
כאשר ירגיש מאוים, יטיל השאגן צואה לתוך ידיו וישליך אותה לעבר הגורם המטריד על-מנת לסלקו.
שאגן שחור מקסיקני, (Alouatta pigra)
שאגן אדום בוליביאני, (Alouatta sara)
שאגן אדום יד של ספיקס, (Alouatta discolor)
שאגן אדום של מאראנהאו, (Alouatta ululata)
שאגן אדום חוארי, (Alouatta juara)
שאדיה הוא סרט דוקומנטרי ישראלי בבימויו של רועי וסטלר.
הסרט, שיצא לאקרנים בשנת 2005, מספר את סיפור התבגרותה של שאדיה, נערה ערבייה-ישראלית, אלופת העולם בקארטה, על רקע הסכסוך הישראלי-פלסטיני ועיסוקה השנוי במחלוקת בקרב קהילתה.
שאדיה זועבי היא נערה בת שבע עשרה ממשפחה מוסלמית אדוקה מהכפר טמרה שבגליל.
תחביבה של שאדיה הוא בתחום אמנויות הלחימה, דבר שאינו מקובל בקרב בנות גילה המוסלמיות.
למעט אביה, ואחותה אשר גם היא עוסקת בקארטה, רואים שאר בני משפחתה עיסוק זה כליברלי מדי שאינו עולה בקנה אחד עם המסורת.
לאחר שהיא הפסידה בתחרות קראטה, הפסד זה מסיים את עידן הקארטה בחייה של שאדיה.
לקראת סוף הסרט מודה אביה של שאדיה כי הייתה זו טעות לחתנה בגיל כה צעיר.
הסרט מסתיים בהריונה של שאדיה.
ציון לשבח בפסטיבל אידפא First Appearance – 2005
פרס סרט הטלוויזיה בטקס פרסי הקולנוע הדוקומנטרי ישראל 2006
פסטיבל הוט דוקס קנדה 2006
פסטיבל יהודי סן פרנסיסקו 2006
פרס הסרט הטוב ביותר פסטיבל BUSTER דנמרק 2006
פסטיבל דוקומנטרי TEMPO שוודיה 2006
פסטיבל Human Rights Watch בואנוס איירס 2006
פסטיבל One World סלובקיה 2006
שאגת הדרקון Way of the Dragon (בכתב סיני: 猛龍過江; הופץ בארצות הברית כ-Return of the Dragon) הוא סרט פעולה הונג קונגי משנת 1972 שעוסק באמנויות לחימה אותו ביים ברוס לי.
היה זה סרטו השלישי של ברוס לי, הוא התסריטאי וגם משחק בתפקיד הראשי.
טנג לונג (ברוס לי) נשלח מהונג קונג לרומא על מנת לסייע לידידי משפחה שגנגסטרים מתנכלים למסעדתם.
לאחר שהם מעוניינים לרכוש את המסעדה ונדחים שוב ושוב בסירוב, נוקטים הגנגסטרים באיומים.
טנג לונג הודף את הגנגסטרים המקומיים.
בוס המאפיה (ג'ון בן) שולח רוצח שכיר להורגו, אולם טנג לונג מביס אותו בידיו החשופות.
בנקודה זו שולח בוס המאפיה אמני לחימה זרים שיביסו את טנג לון, אולם טנג לון מכניע את כולם.
הדו-קרב הסופי נערך בקולוסיאום בין טנג לון לאמן הלחימה הטוב ביותר מאלה שנשכרו להילחם נגדו, קולט (צ'אק נוריס).
טנג לון הורג את קולט ולבסוף העבריינים שנותרו נאסרים או נהרגים.
לאחר שפתר את הבעיה שלשמה הגיע לאיטליה, שב טנג לון להונג קונג.
ברוס לי כ"טנג לון" (גם ידוע בתור "הדרקון מסין").
נורה מיאו כ"צ'ן צ'ינג הואה"
הואנג אין-שיק כ"אמן הלחימה היפני"
שאגן אדום ונצואלי (שם מדעי: Alouatta seniculus) הוא מין שאגן דרום אמריקאי, סוג של קוף רחב-אף.
הוא מצוי באגן האמזונאס המערבי בוונצואלה, קולומביה, אקוודור, פרו, בוליביה, וברזיל.
האוכלוסייה במחוז סנטה קרוז מסווגת כמין נפרד, שאגן אדום בוליביאני, מאז 1985.
משקלם של הזכרים הוא 5.4–9 ק"ג, בזמן שהנקבות שוקלות בין 4.2 ל-7 ק"ג.
לשאגן זנב ארוך שאורכו הוא בערך בין 49–75 ס"מ.
הזנב כולו מכוסה בפרווה, למעט השליש התחתון בקצה הזנב המשמש לאחיזת ענפים.
צבעם של שני הזוויגים הוא חום-אדמדם עמוק, וגוון הצבע משתנה עם הגיל.
פניהם מוקפות פרווה ואפיהם קצרים.
עצם הלסת של השאגן האדום הוונצואלי גדולה, במיוחד גופה של הלסת.
מיקומן של ארובות העיניים הוא בקדמת הראש, מה שמפנה מקום ללסת מורחבת ולעצם לשון גדולה.
לשאגנים יש בולה מנופחת, שהיא "אריזה" גרמית שנמצאת באוזן התיכונה.
זה הופך אותם יוצאים מן הכלל לעומת קופים רחבי-אף אחרים.
קוף זה הוא פרימט שוכן יערות ופעיל יום שמבלה חלק גדול מזמנו בצמרות העצים.
שיטת התנועה המועדפת עליו היא הליכה על ארבע ודילוגים מינימליים.
הזנבות המאחזים שלהם גם מסייעים להם בזה בכך שהם נותנים להם גם תמיכה וגם יכולת אחיזה.
כתוספת, לגפיהם יש דפוס אחיזה שמאפשר להם לנוע יותר טוב בעצים.
אפשר להבחין בזה בידיהם על ידי המרווח בין האצבע השנייה לשלישית.
הוא חי בקבוצות של 3–9 פרטים (בדרך-כלל 5–7 פרטים).
הקבוצות הן פוליגמיות עם רק זכר אחד או שניים והשאר נקבות וצאצאיהן.
זכר אחד הוא דומיננטי והוא מנהיג את הקבוצה ומוצא אתרי מזון חדשים ומגן עליהם.
הנקבות בקבוצה אחראיות על הצאצאים.
שאגנים אדומים ונצואליים פעילים ביותר; זה הזמן שהקבוצה מחפשת מקום אכילה חדש.
השאגנים מפורסמים בשל "מקהלות השחר" שלהם.
קולות אלה הם קולות שאגה ויללות שמושמעים בעיקר על ידי הזכרים.
השאגות נשמעות במרחק של 5 ק"מ ביער ומעידות על נוכחותם.
השאגות משמשות גם כדי למנוע עימותים בין קבוצות, מה שימנע אובדן אנרגיה מקרבות פיזיים.
מפני שבדיאטה שלהם יש מעט סוכר, שמירה על אנרגיה היא מפתח ליומם.
הקריאות גם עוזרות לפזר את הקבוצות, ובכך התחרות על המזון פוחתת.
הדיאטה שלהם מורכבת בעיקר מעלים, אבל הם גם מסתמכים על אגוזים, חיות קטנות, פירות ופרחים בשביל מקורות חשובים של תזונה.
המזונות האלה מספקים סוכר הכרחי לגדילה ואנרגיה.
החלק החשוב ביותר בדיאטה שלהם הוא העלים, שבלעדיהם הם לא יכולים להתקיים יותר משבוע.
הם אוכלים גם עלים מבוגרים וגם עלים צעירים; בכל אופן, עלים מבוגרים מספקים יותר תזונה.
השאגנים יכולים לאכול את דיאטת העלים שלהם של עלים סיביים למרות ההיבטים המבניים של מערכת השיניים שלהם.
חותכות צרות עוזרות בבליעת העלים, ושיניים טוחנות עם, קצוות חותכים עוזרות להם ללעוס את האוכל טוב יותר.
כתוספת, יש להם קיבה מורכבת שמסייעת בתהליך העיכול.
המעי האחורי והמעי הגס גם עוזרים בעיכול.
המעי האחורי מכיל בקטריה המפרקים עלים והמעי הוא שליש ממשקל גופו.
כמו קופים רחבי אף אחרים, נוסחת השיניים שלו (לסת עליונה ותחתונה) היא: 2 חותכות, ניב אחד, 3 פרי-טוחנות, 3 טוחנות.
ישנה תחרות מינית אכזרית בין הזכרים בשל יחס בין זכרים ונקבות לא מאוזן.
הנקבות מושכות את הזכרים על ידי הזזת הלשון כדי להזדווג.
אם הזכר אינו מגיב, היא עוברת לזכר אחר.
תקופת ההיריון הממוצעת היא 190 יום.
העולל יישאר עם אמו בין 18 ל-24 חודשים.
אחרי שהזכר מגיע לבגרות מינית הוא מגורש מהקבוצה.
הזכר חייב אז לפלוש לקבוצה זרה.
שם, הזכר הורג את המנהיג ואת כל צאצאיו, וכך הורג כל מתחרה אפשרי.
פחות מ-25% שורדים את הפלישות.
הלן פולשאדיי אדו המוכרת בשם הבמה שאדיי אדו (Sade Adu) ובקיצור שאדיי (Sade) היא זמרת, כותבת שירים ומפיקה בריטית ממוצא בריטי-ניגרי.
שרה בסגנון ייחודי שיסודותיו ברית'ם אנד בלוז ובמוזיקת נשמה בעיבוד רך, עם נגיעות של ג'אז ומקצבים לטיניים ואפריקאיים.
זוכת פרסי גראמי ובריט ואבירת מסדר האימפריה הבריטית.
נכון ל-2010 מכרה למעלה מ-50 מיליון עותקים מאלבומיה ברחבי העולם.
שאדיי נולדה בניגריה, בת לאב מרצה לספרות בן לעם היורובה ולאם בריטית.
לפני שמלאה לה שנה התגרשו הוריה והיא עברה עם אמה לאסקס, אנגליה.
בילדותה ובנעוריה האזינה למוזיקת נשמה ולרגאיי של זמרים כאריתה פרנקלין, נינה סימון, בוב מארלי, ריי צ'ארלס ובילי הולידיי.
בשנת 1977 עברה ללונדון, למדה עיצוב אופנה ופיתוח קול ועבדה כדוגמנית.
בראשית שנות השמונים התחילה לשיר בלהקת פאנק (Funk), שם פגשה את נגן הבס, שיהפוך לשותפה לאורך שנים רבות, ריי סנט ג'ון.
יחד עמו כתבה את להיטה הראשון והמזוהה עמה ביותר Smooth Operator, אשר הכיר לעולם את גוון קולה המיוחד.
היא הצטרפה ללהקת Pride בת שמונת הנגנים, בהנהגתו של סנט ג'ון והופיעה בלונדון.
חלק מהלהקה הפכה להקרא "להקת שאדיי".
ב-1984 הפיקה את אלבומה הראשון, Diamond Life, בחברת "Epic", שכלל את הלהיט Smooth Operator והגיע למקום הראשון במצעדי המכירות.
באלבום שולטים מקצבי ג'אז לטיני ובוסה נובה.
לאחר מכירות של 6 מיליון עותקים עד 1985 היה לאלבום הבכורה הנמכר ביותר של זמרת בריטית.
בסוף אותה שנה הופיעה על בימת מופע הצדקה לייב אייד, לצד טובי אמני בריטניה וארצות הברית.
ב-1985 יצא אלבומה השני, Promise, שכלל להיטים כ-Never As Good As the First Time ו-The Sweetest Tabo, צעד במצעד הפופ האמריקאי במשך שישה חודשים והפך אותה לכוכבת גם בארצות הברית.
באותה שנה השתתפה בסרט "התחלות ראשונות" (Absolute Beginners) לצד דייוויד בואי.
ב-1986 זכתה בפרס גראמי בקטגוריית הכוכבת החדשה הטובה ביותר.
אלבומה הבא מ-1992, Love Deluxe, הוקלט באולפן ההקלטה הפרטי שהקימה, ובו הלהיט No Ordinary Love, שזכה בפרס גראמי בקטגוריית סינגל הרית'ם אנד בלוז הטוב ביותר.
בשנת 2000 יצא תקליטה Lovers Rock, בעל גוון רוקי יותר, שזכה בפרס גראמי בקטגוריית אלבום הפופ הטוב ביותר.
שלושת אלבומיה הראשונים הגיעו למעמד של אלבום פלטינה הן בבריטניה והן בארצות הברית.
שני אלבומיה הבאים הגיעו למעמד של אלבום פלטינה בארצות הברית ואלבום זהב בבריטניה.
ב המשיכה להופיע ברחבי העולם.
בשנת 2002 הוציאה אלבום ו-DVD בהופעה חיה בשם Lovers Live.
בפברואר 2010 יצא אלבום האולפן השישי שלה, "Soldier of Love", לאחר הפסקה של עשר שנים.
האלבום, כקודמיו, מכיל שירים בסגנון פופ-מוזיקת נשמה, עם נגיעות רגאיי, גרוב לטיני וקאנטרי-גוספל.
האלבום זכה לביקורות חיוביות מצד מבקרי המוזיקה, ומיד עם צאתו הגיע למקום הרביעי במצעד הבריטי ולמקום הראשון במצעד האמריקאי.
זהו האלבום הראשון של שאדיי שהצליח להיכנס היישר למקום הראשון בארצות הברית, ולאחר שלושה שבועות בצמרת המצעד ומכירות של מעל 800,000 עותקים, הגיע למעמד של אלבום זהב.
האלבום הגיע למקום הראשון גם במצעדי מכירות האלבומים של קנדה ושל חלק גדול ממדינות אירופה, לרבות צרפת, איטליה, ספרד, פורטוגל ושוודיה.
שיר הנושא של האלבום יצא גם כסינגל הראשון מתוכו.
בספטמבר 2024, פורסם כי שאדיי תוציא לאור את השיר הראשון שלה מאז 2018 בשם "Young Lion" כחלק מאלבום בשם Transa, שמטרתו להעלות מודעות לנושאים הקשורים לקהילת הטרנסג'נדרים והא-בינארים.
האלבום ייצא ב-22 בנובמבר של אותה השנה, והוא הורכב על ידי הארגון ללא מטרות רווח "Red Hot", במטרה לתמוך במודעות טרנסג'נדרית ולהבליט אמנים טרנסים וא-בינאריים.
השיר "Young Lion" מוקדש לבנה של שאדיי, איזק, שמזדהה כגבר טרנסג'נדר.
במרץ 2025, דורגה במקום ה-96 ברשימת 100 האמניות המובילות של המאה ה-21 של מגזין בילבורד.
ב-1989 התחתנה בספרד עם במאי הקולנוע הספרדי קרלוס סקולה, היא התגרשה ממנו ב-1991.
ב-1995 עברה להתגורר בג'מייקה ונישאה לזמר בוב גרובל.
ביולי 1996 ילדה את בתם המשותפת.
לאחר שנפרדו, חזרה להתגורר באנגליה.
שאדו הקיפוד הוא משחק מסדרת המשחקים סוניק הקיפוד שהופץ בשנת 2005 על ידי סגה ופותח על ידי Sonic Team.
בניגוד לרוב המשחקים בסדרת המשחקים של סוניק, משחק זה מתמקד בדמותו של האנטי-גיבור שאדו הקיפוד ובניסיונותיו לשחזר את זיכרונותיו.
בנוסף, הוא בעל תוכן וטון אפלים יותר ובשל כך דורג בארצות הברית לילדים מגיל 12 בלבד.
אף על פי שנחשב בידי חלק מהמעריצים למשחק צידי, עלילת המשחק מתרחשת בקו הזמן של הסדרה ומשפיעה על המשכה.
לפי דו"ח של חברת סגה סאמי אחזקות נמכרו בשנת 2006 לבדה 1.59 מיליון עותקים של המשחק.
מכיוון ששאדו הוא אנטי גיבור, לשחקן ניתנת האפשרות לבחור את התקדמות המשחק.
במצב המשחק הרגיל 22 שלבים כשבכל הרפתקה השחקן עובר שישה שלבים.
בסוף השלב האחרון ישנו בוס אחרון, אך לפעמים גם בסוף שלבים אחרים ישנו בוס.
בכל שלב יש מספר משימות אשר ניתן להשלים רק אחת מהן, וההרפתקה תמשיך בהתאם לבחירה שביצע השחקן.
לרוב ישנן שלוש משימות כשכל אחת מהן מייצגת נטייה מוסרית אחרת: טוב - המכונה במשחק "Hero", רוע - המכונה במשחק "Dark" או נייטרליות - המכונה במשחק "Netural", כשלפעמים אחת מן האפשרויות נשמטת והבחירה היא בין טוב לנייטרליות או בין רע לנייטרליות.
בשלב השישי והאחרון הבחירה היא בכל מקרה בין טוב לרע והיא שמכריעה באיזה בוס השחקן יילחם בסוף המשחק.
בנוסף, לכל משימה יהיה נציג, כשבדרך כלל משימות טובות מיוצגות על ידי דמות ממשחקי סוניק ומשימות רעות בעיקר על ידי דמותו של עין האבדון (Doom's Eye) ולסירוגין על ידי דמותו של ד"ר אגמן.
המשימות הנייטרליות מיוצגות לרוב על ידי שאדו.
בשלב עצמו המשחקיות דומה לסוניק הירוס כשהגיבור שולט בשאדו בלבד (בגרסאות הגיימקיוב והפלייסטיישן 2 ישנה אפשרות לשלוט באמצעות שלט נוסף בנציג של משימת הנטייה המוסרית הטובה כל עוד הוא לא מתרחק יותר מדי משאדו).
בנוסף ליכולותיו האקרובטיות של שאדו הוא מסוגל להשתמש בנשק חם או קר, המתחלקים למספר סוגים, כמו חרבות, אקדחים, רובים, באזוקות ועוד.
ישנם שלושה סוגי ניקוד: ניקוד רע, ניקוד טוב וניקוד נייטרלי.
ניקוד בעל נטייה מוסרית מושג על ידי ביצוע פעולות בעלי אותה נטייה מוסרית.
לדוגמה, שימוש בכלי נשק אנושיים לחיסול החייזרים של צבאות השחור (Black Arms) יזכה את השחקן בניקוד טוב, ולעומת זאת הריגת חיילים בני אנוש עם הנשקים של צבאות השחור והריסת מבנים תיתן לשחקן ניקוד רע.
פעולות רגילות כמו איסוף טבעות (המגנות על שאדו מפני אובדן פסילות) תזכה את השחקן בניקוד נייטרלי.
בסוף השלב הניקוד בעל אותה נטייה מוסרית של המשימה שהושלמה בא לידי חשבון, כאשר הניקוד הנגדי מחוסר מהניקוד הסופי.
הניקוד הנייטרלי בא בכל מקרה בחשבון.
בין אם השחקן השלים משימה בעלת נטייה מוסרית, ובין אם השלים משימה נייטרלית, במקרה זה רק הניקוד הנייטרלי בא לידי ביטוי.
לאחר חישוב הניקוד הסופי, המשחק מדרג את השחקן בציון מ-A עד ל-E, כש-A הוא הציון הגבוה ביותר, ואילו E הוא הנמוך ביותר.
בנוסף ישנם שני מדי קארמה.
אם השחקן יבצע מספיק פעולות קארמיות יוכל שאדו להשתמש באחת מיכולותיו המיוחדות.
מילוי מד הקארמה הטובה ייתן לשאדו את יכולת השליטה בכאוס (Chaos Control) שתקדם אותו הרבה מאוד בשלב עד לנקודת הסיום.
מילוי מד הקארמה הרעה ייתן לשאדו את פיצוץ הכאוס (Chaos Blast) שיצור פיצוץ שייחסל את רוב האויבים על המסך.
בנוסף כל עוד המד לא התרוקן לשאדו תהיה תחמושת אינסופית וחסינות מפגיעות.
בכל אחד מ-22 השלבים הרגילים (לא כולל את שלבי הבוס) וכן בשלב "הדרך האחרונה" (The Last Way) שבסיפור האחרון ישנה לפחות דלת סודית אחת המסתירה מאחוריה נשקים מיוחדים או מובילה לנתיב מיוחד במסלול.
על מנת לפתוח את הדלתות, על השחקן לאתר את חמשת מפתחות הזהב המפוזרים במסלול, ועל מנת שהמשחק יזכור שהשחקן אסף את המפתחות, ישמור אותם ויאפשר לו להמשיך לגשת לדלתות הסודיות, עליו לסיים את השלב.
אם השחקן ראה את כל הסופים האפשריים (עשרה במספר) ניתן לשחק בסיפור האחרון (Last Story), שמספר את הסיפור האמיתי מאחורי הקיפוד האפל.
בסך הכל ישנן במשחק כ-326 דרכים שונות לסיים את המשחק, ולאחר הפעם הראשונה שהשחקן יעשה זאת תתווסף למסך הפתיחה האפשרות "ספרייה" (Library), בה ניתן לצפות בהשתלשלות האירועים בסיפור (בסרטוני המעברונים בין השלבים) לפי סדר השלבים שעבר השחקן במסלול המלא; לכל אחת מהדרכים יש שם.
אם השחקן מצליח להוציא ציון A בכל המשימות בכל השלבים (כולל שלבי הבוס), הוא משיג את האפשרות לשחק במצב המומחה (Expert Mode) הדומה למצב הסופר קשה (Super Hard Mode) מהמשחק הקודם סוניק הירוס.
במצב המומחה, השחקן משחק לבדו בכל 22 השלבים הרגילים ברצף, אך כאשר נוספים למסלול מכשולים נוספים שהופכים את דרגת הקושי שלו לגבוהה.
במצב זה שאדו אינו מלווה פיזית באף אחד מנציגי הנטיות המוסריות והמשימות הן נייטרליות ודורשות ממנו להגיע לסוף השלב, אך בתחילת כל שלב ישנה בועת סימן שאלה שכאשר השחקן נוגע בה נשמע קולה של אחת מן הדמויות מאחלת לשאדו הצלחה.
בשונה מהמצב הרגיל, המפתחות לדלת הסודית שהשחקן אוסף במצב המומחה אינם נשמרים לאחר סיום המשימה, כך שאם השחקן מעוניין להמשיך לגשת לדלת במצב זה עליו להשיג ולשמור את כל המפתחות במצב הרגיל על מנת שייעלמו מהמסלול של מצב המומחה.
הסיפור מתרחש לאחר עלילות המשחק סוניק הירוס, ולעיתים נחשב סוניק הירוס פרולוג לסיפור זה.
שאדו הקיפוד מתעורר מקפסולת הקפאה וכתוצאה מההקפאה אינו זוכר דבר מלבד שמו ואירוע מעברו, בו הוא מנסה להציל בת אנוש בשם מריה.
בין רגע השמיים מאפילים וחייזרים אכזריים פולשים לכדור הארץ.
חייזר מעופף בעל עין יחידה בשם עין האבדון (Doom's Eye) מוסר הודעה ממנהיג החייזרים, אבדון שחור (Black Doom).
הוא אומר שחייזריו, צבאות השחור (Black Armies) ישתלטו על כדור הארץ תוך זמן מועט.
בינתיים על שאדו להביא אליו את שבעת יהלומי הכאוס, כפי שהובטח לו.
לפני ששאדו מספיק לדלות ממנו מידע כלשהו, השליח נעלם.
שאדו מבין שהדרך היחידה להבין משהו ולקבל מושג על זיכרונותיו היא לאסוף את שבעת יהלומי הכאוס, ועל כן הוא יוצא לדרך.
במהלך חלק מההרפתקאות הוא לומד את מה שהשחקנים כבר ידעו: הוא נוצר לפני חמישים שנה על ידי פרופסור ג'רלד רובוטניק, סבא לדוקטור אגמן ולמריה רובוטניק, נכדתו של ג'רלד וחברתו היחידה של שאדו.
הם נפרדו כאשר חיילים ממשלתיים פלשו לתחנת החלל ארק והרגו את מריה.
כשגססה היא הספיקה לשלוח את שאדו בקפסולה לכדור הארץ בתקווה שיביא תקווה לאנושות.
בחלק מההרפתקאות הוא לומד דברים שקריים, כמו ששאדו הוא שכפול רובוטי של שאדו המקורי, או שהוא נועד להביא אבדון לבני האדם.
רוב הסופים אינם קנונים, למשל כשהוא הורג את דוקטור אגמן.
אך הסיפור האמיתי מתגלה בסוף, כשהשחקן מגיע לכל הסופים האפשריים.
בסיפור האחרון מגלה אבדון שחור את מקורותיו האמתיים של שאדו.
הוא נוצר על ידי פרופסור ג'רלד רובוטניק על מנת להביא תקווה לאנושות, ובין השאר ליצור תרופה שתרפא את נכדתו החולה של ג'רלד, מריה, שחלתה במחלה ללא תרופה באותה עת.
כדי ליצור את יצור החיים האולטימטיבי נעזר הפרופסור באבדון שחור על ידי כך שהשתמש בדמו כדי ליצור את שאדו.
בתמורה הבטיח ג'רלד ששאדו יביא לאבדון שחור את שבעת יהלומי הכאוס.
ג'רלד לא ידע על תוכניותיו האמתיות של אבדון שחור, זמן קצר לפני שהחיילים הממשלתיים פלשו לארק, הרגו את מריה ונטעו בו רגשות איבה עזים כלפי המין האנושי.
מסתבר שאבדון שחור רצה להשתמש בבקרת הכאוס (Chaos Control), אותה יוכל להפעיל במלוא עוצמתה רק בעזרת שבעת יהלומי הכאוס.
בעזרת בקרת הכאוס הוא יוכל לשגר את החללית שלו, השביט השחור, אל מבעד לאטמוספירת כדור הארץ, מכיוון שהספינה לא תוכל לעבור באטמוספירה ללא נזק משמעותי.
כשהספינה תיכנס לכדור הארץ היא תוכל להשתלט על כל הכוכב.
בינתיים הוא פוקד על חייזריו הנחותים לשאוב את כוח החיים של סוניק, החבורה וגם את של דוקטור אגמן, ויוצר מצב שרק שאדו יכול לעצור.
כששאדו מגיע אבדון שחור כבר הספיק לשגר את השביט השחור אל מבעד לאטמוספירת כדור הארץ, והוא מנסה לשלוט על שאדו דרך הדם המשותף הזורם בעורקיהם.
שאדו מצליח להתנגד ומשתמש בשבעת יהלומי הכאוס להפוך לסופר שאדו כדי להילחם בצורתו האמיתית של אבדון שחור, שד האבדון.
כשהוא מביס אותו הוא משגר את השביט השחור כך שיתנגש באסטרואיד.
לאחר מכן הוא הולך אל תחנת החלל ארק, להניח את העבר מאחור ולהתחיל חיים חדשים.
המשחק נחשב לבין המשחקים הגרועים בזיכיון בקרב המעריצים, כשהוא סובל מטעינת שלבים ארוכה, מצלמה בלתי ניתנת לשליטה, וחזרות רבות על שלבים (כדי לסיים את המשחק יש לשחק בשלב הראשון 10 פעמים לפחות).
בנוסף, השימוש בנשקים קשה ולקוי.
ממוצע הציונים במטקריטיק עומד על 50%, שנחשב לציון כושל.
שאדו היא דמות בדיונית של אנטי גיבורה המופיעה בחוברות הקומיקס החץ הירוק ביקום DC קומיקס.
הדמות הופיעה לראשונה בחוברת Green Arrow: The Longbow Hunters #1 מאוגוסט 1987 ונוצרה על ידי הכותב והאמן מייק גרל והמאיירת לורין היינס.
שאדו היא בתו של סוכן יאקוזה שנשלח לאמריקה עם מצבור זהב לפני מלחמת העולם השנייה כדי לבסס את מבצעי היאקוזה באמריקה.
עם פרוץ המלחמה, אביה הוחזק במחנה ריכוז בשל מוצאו.
קבוצה של חיילים אמריקנים חשדו בדבר מעורבותו עם היאקוזה, אך לא הצליחו להשיג ממנו מידע על מצבור הזהב.
מספר שנים לאחר תום המלחמה, אותם חיילים בדימוס החליטו לנסות שוב לדלות ממנו מידע.
בתקופה זו נולדה שאדו, ולכן אותם אנשים איימו על שלום האמא והילדה.
אביה לא היה מעוניין במותם, ולכן מסר את מיקומו של הזהב.
אמה מתה מפצעיה האנושים, ואביה ביצע ספוקו כדי לכפר על כישלונו.
החרפה נפלה על כתפי בתו שאדו, שגדלה כדי להרוג את אותם חיילים אמריקנים שהמיטו קלון על משפחת היאקוזה.
למטרה זו, היא התאמנה באמנויות לחימה ובקיודו, אמנות הקשתות היפנית.
דמותה של שאדו מופיעה בסדרת הלייב אקשן "החץ", בגילומה של השחקנית סלינה ג'ייד.
פאטמה אחמד כמאל שאכר, הידועה בשם הבמה שאדיה הייתה שחקנית וזמרת מצרייה, אשר ידועה בזכות תפקידים רבים אשר שיחקה בשנות ה-50 וה-60. היא אחת השחקניות והזמרות האיקוניות במצרים ובאזור המזרח התיכון, היא סמל לתור הזהב של הקולנוע המצרי וידועה בשירים הפטריוטים שלה, היא שיחקה ב-80 סרטים באותה העת.
המבקרים רואים בה את האומנית המצרית והערבית המצליחה ביותר.
ההופעה הראשונה שלה בסרט הייתה בסרט "פרחים וקוצים" ("Azhar wa Ashwak") והסרט האחרון בו השתתפה היה "אל תשאל אותי מי אני" ("La Tas'alni Man Ana").
היא גם מפורסמת בשיר הפטריוטי שלה "מצריים אהובתי" ("Ya Habibti Ya Masr") ובפריצת הדרך שלה בתפקיד ראשי כחלק מהסרט המצרי "האישה הלא ידועה" ("Al Maraa Al Maghoula").
שישה מהסרטים בהם כיכבה מופיעים ברשימת 100 הסרטים של המאה ה-20. באפריל 2015 הפכה לשחקנית הראשונה הנושאת תואר דוקטורט מהאקדמיה המצרית לאומנויות.
היא קיבלה את השם "אלילת ההמונים" בעקבות הצלחת הסרט שלה – "אלילת ההמונים" ("Maaboudat El Gamaheer").
עוד כינויים בולטים שלה היו: "הגיטרה של השירה המצרית" ו-"הגיטרה הזהובה".
שאדיה נולדה בשם פאטמה אחמד כמאל ב-8 בפברואר 1931 בקהיר, כבת השלישית לאביה אחמד קמל סאנקל מהעיר שארקיה שעבד כמהנדס חקלאות בעיר אנשאס (أنشاص), ולאמא ממוצא טורקי.
בשנת 1947 התאהבה בקצין מצרי ולבה נשבר עקב מותו במלחמה ב-1948. יש לה חמישה אחים ואחיות והיא הצעירה מבין הבנות.
בגלל ילדותה, אהבה לשיר ועודדו אותה להמשיך במוזיקה בבית הספר היסודי.
בנוסף, התחילה לשחק בגיל חמש עשרה.
שאדיה הייתה הקול של מצרים בתקופות מלחמה וקושי וידועה בשניים משיריה הפטריוטים.
היא השתתפה באופרטות רבות יחד עם שחקנים מצריים וערביים בולטים אחרים.
דוגמאות לאופרטות: "Al Watan Al Akbar" (האומה הגדולה) ו-"El Geel El Sa'ed" (הדור העולה).
ב-1953 התחתנה שאדיה עם השחקן עמאד חמדי.
הם היו נשואים שלוש שנים ובשנת 1956 התגרשו.
לאחר יותר מעשור, בשנת 1967 נישאה בשנית לשחקן סלאח ד'ו-אל-פיקאר.
גם נישואים אלו הסתיימו במהרה והם התגרשו בשנת 1969.
פאטמה נתנה לעצמה את שם הבמה "שאדיה" בעקבות התינוק החדש שנולד לאחד מחברי משפחתה.
בתקופת הזוהר שלה, בשנות ה-50 וה-60 שיחקה במספר רב של מלודרמות, רומנטיקה וסרטי קומדיה.
עם זאת, היה זאת כשרונה המוזיקלי כזמרת שהפך אותה לאחת מכוכבות הקולנוע המצריות החשובות ביותר בתקופתה.
בסך הכל היא הופיעה כ"שאדיה" ביותר מ-100 סרטים.
עוד סרטים ראויים לציון בה שיחקה הם "השף והכלבים" ("El les we El Kelab") , תפקידה הקומי בסרט "אישה מספר 13" ("El Zouga raqam 13") ו"אישתי המנהלת הכללית" ("My Wife the General Manager").
שאדיה אכן לוהקה לתפקידים חצופים וערמומיים, עם זאת לוהקה לתפקידים בסרטים רציניים כמו בסרט "הדרך" ("El Tareeq") והגרסה הבימתית של "ראיה ושקירה" אשר מבוסס על סיפור אמיתי של שני רוצחים סדרתיים באלכסנדריה.
את הסרט ביים חוסין קאמל בשנת 1953.
כמו כן, שאדיה ביימה שני סרטים והופיעה במספר סרטים ביפן.
על החזרה של פרמיירת "ראיה ושקירה" פאטמה הצהירה שהיא השקיעה מחשבה על לחזור בתשובה.
למחרת הבוקר היא הודיעה למפיקים שלה שהיא לא רוצה שום חלק בסרט, אך לבסוף הבטיחה לסיים את עבודתה מאחר שהם התעקשו על כך.
לאחר מכן שאדיה פרשה מהסרט ומכל תעשיית הקולנוע והמוזיקה, ועלתה למכה.
שם היא הכירה את המלומד הפופולרי האזרי מצרי שיח' א-שעראוי.
הפגישה איתו השפיעה עליה להחליט ללבוש חג'אב.
הלהיט שלה "מצריים אהובתי" נחשב לשיר הפטריוטי הטוב ביותר בכל הזמנים.
במהלך ראיון בטלוויזיה שאדיה אמרה לגבי השיר כך: "כשאני שרה את השיר בבית הוא אפילו עוד יותר רומנטי ויותר כנה מאשר כל שיר רומנטי אחר.
והנה אני שרה לביתי, לארצי.
הייתה תקופה ששמות מצריים נמחקו, אבל שם מצריים לעולם לא ימחק מליבנו." אחרי כמעט 25 שנים של יציאתה לגמלאות, השיר של שאדיה הפך להמנון המהפכה המצרית בשנת 2011.
ב-4 בנובמבר 2017 שאדיה אושפזה בטיפול נמרץ לאחר שסבלה משבץ מוחי בקהיר.
האחיין שלה חאלד שאקר אמר במהלך שיחת טלפון בטלוויזיה שהיא החלימה מהשבץ ויכולה לזהות את קרוביה ואת סביבתה.
עם זאת, הוא הוסיף שמחלתה הייתה מסובכת בגלל דלקת ריאות למרות החלמתה.
מצבה הבריאותי של שאדיה התייצב ב-9 בנובמבר ונשיא מצרים עבד אל-פתאח א-סיסי ביקר אותה באותו יום בבית החולים אל-גלעא.
מאוחר יותר אחיינה הוסיף שהדבר הראשון שאמרה אחרי התאוששותה היה "אני רוצה לחזור הביתה", אך באופן כללי היו לה קשיי דיבור.
ב-28 בנובמבר 2017 נפטרה שאדיה מכשל נשימתי שנגרם על ידי דלקת הריאות.
ב-8 בפברואר 2021 חגגה גוגל את יום הולדתה ה-90 עם ציור של גוגל (גוגל דודל).
הציור הוצג במצרים, ישראל ושוודיה.
|אל תשאל אותי מי אני
שאדק (בפולנית: Szadek; ביידיש: שאדיק) היא עיירה במחוז זדונסקה וולה שבפרובינציית לודז' בפולין, בה התקיימה עד השואה קהילה יהודית.
שאדק נזכרת לראשונה בשנת 1295, ובשנת 1401 הוענקו לה זכויות עיר.
מהמאה ה-16 נודעה העיירה בשל היותה מרכז טקסטיל, הגם שבמאה ה-17 נפגעה ממגפות וממלחמות.
בחלוקת פולין בסוף המאה ה-18 נכללה העיירה בתחום שליטת פרוסיה, ובשנת 1815 נכללה בתחום פולין הקונגרסאית.
בכתב זכויות שהוענק לעיירה בשנת 1624 נאסרו בה מגורי יהודים, והקהילה ביישוב התפתחה לאחר ביטול הגבלות אלה בידי המשטר הפרוסי בשנת 1802. מהמחצית השנייה של המאה ה-19 התקיימה בעיירה קהילה יהודית עצמאית.
רב הקהילה הראשון, הרב נחום לעווי, עלה ארצה בשנת 1844.
בין מלחמות העולם נמנו בעיירה כ-500 יהודים, והתקיימה בה פעילות ציונית.
עם הכיבוש הגרמני בתחילת מלחמת העולם השנייה גורשו כ-100 מיהודי העיירה לזדונסקה וולה.
410 היהודים שנותרו בעיירה רוכזו בגטו שהוקם בה, אשר ב-14 באוגוסט 1942 שולחו כל יושביו למחנה ההשמדה חלמנו.
שאדי שעבאן הוא כדורגלן עבר ערבי-ישראלי.
שעבאן נולד בעכו, ישראל, למשפחה ערבית-ישראלית.
החל את דרכו ככדורגלן במחלקת הנוער של מכבי חיפה – ב-8 באוגוסט 2010 ערך את הופעת הבכורה שלו בקבוצה הבוגרת של המועדון – כשנכנס כמחליף במשחק מול עירוני קריית שמונה במסגרת גביע הטוטו.
ב-15 בינואר 2011 ערך את הופעת הבכורה שלו בליגת העל הישראלית, כשנכנס כמחליף בתיקו 2–2 מול הפועל באר שבע.
בינואר הושאל להפועל רמת השרון עד לסיום העונה.
ב-15 במרץ 2013 הבקיע את שער הבכורה שלו בקריירה, בתיקו 1–1 מול הפועל אשקלון.
בקיץ חזר לליגת העל כאשר חתם בהפועל עכו.
לאחר שלא מצא את מקומו בליגת העל, בינואר חתם באהלי אל-ח'ליל מליגת העל הפלסטינית.
שעבאן היה בורג חשוב בזכייתו של המועדון מחברון בגביע פלסטין של הגדה המערבית, כאשר הצטיין בגמר עם שער ובישול.
בקיץ 2016 חתם שעבאן לשישה חודשים במועדון מצ'ילה, פלסטינו, מליגת העל הצ'יליאנית.
בינואר חזר לאהלי אל-ח'ליל מהליגה הפלסטינית.
ב-13 ביולי 2020 חתם שעבאן לעונה אחת בהפועל כפר כנא מליגה א' צפון.
בצעירותו, שיחק בכל גילאי נבחרות ישראל החל מהנערים, ועד לנבחרת הצעירה של ישראל עד גיל 21 עמה הופיע פעם אחת.
אולם לאחר ששעבאן הציג יכולת טובה בליגה הפלסטינית, החליט שעבאן לייצג את נבחרת פלסטין.
ב-24 במרץ 2016 ערך את הופעת הבכורה שלו בנבחרת הפלסטינית הבוגרת מול , במשחק בו נבחרתו הפסידה 0–2 בשלב הבתים של מוקדמות מונדיאל 2018 - אסיה.
שאדי מרעי הוא שחקן ערבי-ישראלי.
שאדי מרעי נולד בא-ראם שבירושלים, כבן זקונים מבין ארבעה אחים לבת'יינה, מורה לאנגלית מנצרת וסאלח, מהנדס מהכפר משהד שליד נצרת.
כשהיה בן שנתיים וחצי עבר עם משפחתו להתגורר במשהד.
בוגר בית הספר למשחק סל"ה - הסטודיו לאמנויות התיאטרון מיסודו של יורם לוינשטיין.
בשנת 2013 לוהק לשחק בתפקיד הראשי בסרט הקולנוע "בית לחם", בו גילם את דמותו של סנפור, אחיו הצעיר של מחבל מבוקש (הישאם סולימאן), המתיידד עם רכז שב"כ בשם רזי (צחי הלוי), ומנסה לתמרן בין הדרישות של רזי לבין נאמנותו לאחיו, ולממשיכיו.
על תפקיד זה היה מועמד לפרס אופיר לשחקן הראשי הטוב ביותר של אותה שנה.
באותה שנה שיחק בסרטו של עדי עדואן "ערבאני", סרט הקולנוע העלילתי הראשון באורך מלא של יוצר דרוזי בישראל.
בשנת 2014 שיחק בסרטו של ערן ריקליס "ערבים רוקדים".
בשנת 2015 החל לשחק בסדרת הטלוויזיה "פאודה", בה גילם את וואליד אל-עבד, יד ימינו של המחבל אבו אחמד.
באותה שנה, השתתף בסרט האמריקאי "אבודים בעיר הלבנה" של הבמאי גיל קופמן, לצד היילי בנט ובוב מורלי.
בשנת 2016 שיחק בתפקיד עטור שבחים במחזה "הר לא זז", של תיאטרון בית ליסין, ובמחזה "הלוויה חורפית".
בשנת 2018 גילם את עומאר בסדרת הטלוויזיה "על הספקטרום".
בשנת 2019 גילם את איאד, אחיו של הנער מוחמד אבו ח'דיר, בסדרת הטלוויזיה "הנערים".
בשנת 2020 שיחק בעונה השנייה של סדרת הערפדים הישראלית "ג'ודה", של השחקן והקומיקאי ציון ברוך.
בשנת 2021 שיחק בסדרה "אזהרת מסע" בתור חוטף מטעם ארגון דאעש.
בהמשך השנה לוהק לסרט האמריקאי "The Way of the Wind" בבימויו של טרנס מאליק, בו גילם את הדמות המקראית אשר, בנו השמיני של יעקב.
בשנת 2022 שיחק בתפקיד וואסים, בן נוער המתנדב בקליניקה בגן החיות, בסדרת הדרמה לנוער המתחם ה-25.
בשנת 2023 שיחק בעונה השלישית של הסדרה מנאייכ, וכן גילם תפקיד משני בסדרה המטרה: מינכן.
ב-2024 שיחק בסרטו של שמי זרחין "חמדה" לצדו של ששון גבאי.
באותה שנה שיחק במה שהוגדר כסרט הבדואי הראשון, אותו ביים יוסף אבו־מדיעם, "עיד".על תפקיד בסרט זכה מרעי בפרס אופיר לשחקן הראשי הטוב ביותר.
ב-2025 שיחק בסדרת המתח "יאפא" בכאן 11, בתפקיד השוטר הקהילתי אמיר מג'אר.
שנהפרסקטגוריהעבודה מועמדתתוצאה2022פרסי הטלוויזיה לילדים ולנוערהשחקן הטוב ביותר בסדרת דרמההמתחם ה-252024פרס אופירהשחקן הראשי הטוב ביותרעיד
שאד'לי בן ג'דיד היה איש צבא ופוליטיקאי אלג'יראי שכיהן כנשיא אלג'יריה במשך 13 שנה.
שאד'לי בן ג'דיד נולד ב-14 באפריל 1929 בקולוניה הצרפתית באלג'יריה.
הוא שירת כמש"ק בצבא צרפת והשתתף במלחמת הודו–סין.
בשנת 1954 ערק אל החזית הלאומית לשחרור אלג'יריה בתחילת מלחמת העצמאות של אלג'יריה.
הוא היה בן טיפוחיו של הווארי בומדיין, שהעניק לו את הפיקוד על הכוחות בעיר אוראן.
עם השנים, הוא התקדם בסולם הדרגות והיה לבכיר בצבא אלג'יריה, והגיע לדרגת קולונל בשנת 1969.
בנובמבר 1978 התמנה בן ג'דיד לשר ההגנה של אלג'יריה על ידי הנשיא הווארי בומדיין.
עקב מותו המפתיע של בומדיין בתחיל 1979, התמנה בן ג'דיד לנשיא אלג'יריה.
הוא היה המועמד המרכזי בבחירות מטעם החזית הלאומית לשחרור אלג'יריה, וניצח בבחירות את שר החוץ עבד אל-עזיז בותפליקה.
הוא תמך במודרניזם וקידם ליברליזם.
במהלך כהונתו הפחית את מעקב הממשלה אחר אזרחים.
בשנות השמונים המאוחרות, כלכלת אלג'יריה נמצאה בשפל עקב מחירי נפט נמוכים.
באוקטובר 1988 (שכונה "אוקטובר השחור") החלו מהומות והפגנות נגד נשיאותו.
בהפגנות אלו השתתפו גורמים אסלאמיסטים קיצוניים.
בעקבות זאת ניסה בן ג'דיד ליזום מהלכים לכיוון דמוקרטיה רב מפלגתית אך בסוף 1991 כאשר 'חזית ההצלה האיסלמי' עמדה לנצח בבחירות תפס הצבא את השלטון וביטל את הבחירות, מה שהוביל למלחמת האזרחים האלג'יראית, שבעקבותיה הוא התפטר.
לאחר עלייתו של עבד אל-עזיז בותפליקה לנשיאות אלג'יריה היה בן ג'דיד נתון במעצר בית לאחר שכשל בניהול מלחמת האזרחים באלג'יריה, בין השנים 2002-1999. הוא נראה בציבור בשנת 2008, כאשר נאם נאום שנוי במחלוקת בעיר הולדתו.
בינואר 2012 אושפז בן ג'דיד בפריז עקב מחלת הסרטן.
הוא שב לבית החולים שוב במאי ובאוקטובר אותה שנה.
ב-6 באוקטובר הודיעו על מותו.
שאגן שחור (שם מדעי: Alouatta caraya) הוא מין פרימט מהסוג שאגן החי באמריקה הדרומית.
השאגן נפוץ בצפון מזרח ארגנטינה, מזרח בוליביה, דרום ומזרח ברזיל ובפרגוואי.
הוא שוכן ביערות הגשם וגם בפנטנל ומצוי רוב זמנו בין ענפי העצים.
למרות השם רק לשאגנים הזכרים הבוגרים ישנה פרווה שחורה.
פרוות הנקבות והצעירים אפורה-בלונדינית עם פנים כהות.
לכולם זנב ארוך היכול ללפות ענפים אף שהם גדולים יותר מקופי העכביש ואינם יכולים להיתלות כלפי מטה איתו.
השאגנים הם יצורים עצלנים הניזונים מעלים, פירות ופרחים ביער וקרוב ל-70% מזמנם הם נחים.
הם חיים בלהקות של עד 19 פרטים ושואגים יחדיו על העץ כדי לשמור על הטריטוריה המשותפת מזרים.
שאדי גדיריאן (בפרסית: شادی قدیریان; נולדה ב-1974 בטהראן, איראן) היא צלמת עכשווית החיה ועובדת בטהראן.
דרך העבודה שלה, היא מעבירה ביקורת על הניגודים בין מסורת למודרניות עבור נשים איראניות, כמו גם הסתירות האחרות אשר קיימות בחיי היום יום.
גדיריאן זכתה להכרה בינלאומית באמצעות הסדרות Qajar ו-Like Every Day ב-1998 ו-2001, בהתאמה.
לאחר סיום לימודי התיכון ב-1988, גדיריאן למדה אמנות וצילום באוניברסיטת אזאד בטהראן, שם סיימה תואר ראשון.
בשנת 2000, גדיריאן נישאה לצלם והסופר האיראני פיימן הושמנדזאדה אשר גם הוא למד צילום באוניברסיטת אזאד.
בנוסף לעבודתה האמנותית, גדיריאן עובדת במוזיאון הצילום של טהראן.
סדרות אלה מנסות לעבד ולחשוף את הבעיות שעומדות בפני נשים באיראן, ובאותו הזמן גם להאיר בזרקור את המורכבויות של הסטראוטיפים השליליים שאותן הנשים סופגות מחו"ל.
ב סדרתה הראשונה, Qajar (קאג'אר) (1998), גדיריאן ארגנה דיוקנאות של נשים, בעיקר של משפחה וחברים שלה, עם תפאורות ותלבשות המזכירות את תקופת ההשושלת הקאג'ארית (1785–1925), אך בתוספת של אביזרים מערביים עכשוויים, כגון מערכת סטריאו, פחית פפסי, טלפון או שואב אבק.
דיוקנאות שצולמו בתקופת הקאג'אר נערכו באווירה פורמלית, כשהמצולמים מוקפים לעיתים קרובות עם הנכסים היקרים להם וחפצים המצביעים על מעמדם הגבוע.
הסמיכות של המסורתי והעכשווי בסדרה זו שימשה כבסיס לסדרות הבאות שלה, שנסבו סביב סתירות הקיימות בחיי היום יום באיראן.
עבודת הווידאו הראשונה של גדיראין נקראת (Too Loud a Solitude (2015. הסרטון הוא אוסף של "פרוסות של רגעים" שמביאה פרשנות לעמימות של מקור האנושות.
המעורבות הראשונה של גדיריאן בתערוכות קבוצתיות הייתה בתערוכה על ילדים בגלריית אריה בטהראן, ובתערוכת הצילום התיעודי הבינלאומית בטהראן, שהתקיימו בשנת 1997. מאז, היא לקחה חלק במגוון תערוכות יחיד ותערוכות קבוצתיות ברחבי אירופה, צפון ודרום אמריקה, צפון אפריקה, אסיה, אוסטרליה, כמו גם תערוכות באיראן ובמזרח התיכון.
העבודה שלה הופיע בביאנלה של ונציה (2015), ובעוד ביאנלות וגלריות בולטות אחרות.
תערוכת היחיד הראשונה של גדיריאן נערכה בגלריית גולסטאן בטהראן, ובמוזיאון בית לייטון בלונדון, ב-1999. מאז, היא ערכה תערוכות יחיד בכל רחבי העולם, בעיקר באירופה, צפון אמריקה והמזרח התיכון.
עבודותיה של גדיריאן כלולים באוספים ציבוריים במוזיאון הבריטי ובמוזיאון ויקטוריה ואלברט בלונדון; במרכז ז'ורז'-פומפידו בפריז; מרכז האמנות LACMA בלוס אנג'לס; מוזיאון הסמית'סוניאן בוושינגטון די סי; המוזיאון לאמנויות יפות בבוסטון; המומוק בווינה; בקרן דווי לאמנות בגורגון, הודו; ובמוזיאון לאמנות עכשווית בטהראן.
ב-1995, גדיריאן זכתה בתחרות צילום עם אחת התמונות מתוך סדרת "קאג'אר", המציגה שתי נשים בחיג'אב המחזיקות ראי המשקף ספרים מוחרמים על מדף.
אך משרד התרבות באיראן כינה את הצילום "מעורר מחלוקת מדי", ופסל את היצירה מהתחרות.
ב-4 בפברואר 2009, The Guardian בחר את גדיריאן כ"אמנית השבוע".
שאג-ריש היא מצודת סלע אדומית עם ממצאים מתקופת הברזל, בדרום ירדן כ-5 קילומטר דרום-דרום-מערב מהכפר דנא, בשמורת הביוספרה דנה.
ביוני 1937 ביקר במקום נלסון גליק שתיאר אותו כפחות נגיש ממצודת סלע, עם שביל צר ותלול שמוביל למרגלותיו.
גליק מצא למרגלות מצודת שאג-ריש, שאריות של בסיס חומה מאבני אבן חול מסותתות, וגלי אבנים הנחזים כקברים.
הוא זיהה במקום חרסים ביזנטיים מתחילת המאה הרביעית לספירה ולא מצא חרסים נבטיים.
עם זאת, הוא העריך שהאתר היה נבטי במקור.
בעליה למצודה מצא חמש מערות קבורה ומה שנדמה כנישות לאל דישרה הנבטי.
על המצודה מצא גליק מתקני מים משוכללים שהכילו אלפי ליטרים של מים למשך חודשים ארוכים.
עם זאת, מסקנתו של גליק הייתה שהמצודה שימשה בעיקר לקבורה ורק באופן משני שימשה למגורים.
בביקור בקיץ 1998 מצאו חיים בן דוד וגלעד פלאי 17 בורות ומתקני מים, מספר מערות ושרידי ביצורים.
הם זיהו את כל החרסים במקום כבני תקופת הברזל.
גלעד פלאי העריך שהמקום שימש כמבצר לעת צרה ואוחסנו בו כמויות גדולות של מים ומזון לעת מצור.
שאד גספארד היה מתאבק ושחקן אמריקאי.
הוא מוכר בעיקר בשל תקופתו בארגון ההיאבקות WWE, שבו היה חלק מהצמד קריים טיים לצד שותפו, JTG.
לאחר שעזב את ה-WWE בשנת 2010, גספארד פתח בקריירת משחק אשר כללה מספר תפקידים בסרטים ובסדרות כמו Think Like a Man Too, Get Hard, The Game ו-From Dusk till Dawn: The Series.
גספארד נולד בברוקלין, שבניו יורק.
הוא בעל שורשים מהאיטי וקוראסאו.
כשהיה בן 5, אביו, בן גספארד, החל להתאמן עימו באיגרוף, כששלוש שנים לאחר מכן הוא החל להתאמן במספר אמנויות לחימה נוספות כמו ג'ודו, ג'יט קון דו, קיקבוקס ואגרוף תאילנדי.
כסטודנט, הוא הפך ללוחם אגרסיבי ואף זכה במספר טורנירים כחובבן.
אף על פי שהיה בן 16 בלבד, הוא התמודד מול בוגרים ממנו עקב גודלו הגדול.
כלוחם אמנויות לחימה משולבות, גספארד החזיק במאזן של 7–35, וכלוחם חובבני החזיק במאזן של 26–57.
גספארד היה מעורב באופן נרחב בענפי אתלטיקה במהלך שנותיו בבית ספר התיכון, כשהצטיין בהיאבקות, אתלטיקה וכדורסל.
לאחר תקופת התיכון, הוא המשיך לשחק כדורסל במכללה היקפית מטעם אוניברסיטת המדינה של ג'ורג'יה.
לאחר מכן, הוא הפך לשומר ראש של ראפרים ושחקנים, כולל זמרת הפופ, בריטני ספירס, שון קומבס ומייק טייסון.
גספארד החליט להפוך למתאבק מקצועי והעפיל לגמר העונה השנייה של תוכנית הריאליטי, Tough Enough אשר שודרה בשנת 2002. לעומת זאת, הוא נפסל והוחלף לאחר שכשל במבחן פיזי.
לאחר קיומה של התוכנית, גספארד גויס על ידי מנהל פיתוח הכישרונות של ה-WWE, טום פריצ'רד.
תחילה, הוא התאמן במשך חצי שנה עם דיוויין ברוס מה-WCW Power Plant.
לאחר מכן, הוא נשלח לארגון הפיתוח Ohio Valley Wrestling (OVW).
גספארד ערך את הבכורה שלו בארגון זה בשנת 2003 תחת שם הבמה "החיה", כשהצטרף לקבוצת בולין סרוויסס.
במקור, הוא תיפקד כשומר הראש קל קני בולין, עד שהוא חבר לשורות קרלוס קולון בפברואר 2004. לאחר שקולון עזב את OVW בחודש אוקטובר, גספארד עזב את הקבוצה והקים שותפויות קצרות עם מתאבקים כמו אוסאמה, מייק מונדו, קן דואן וריאן וילסון, עד שפתח בקריירה כמתאבק יחידים, שבה הופיע תחת שמו האמיתי.
בתחילת שנת 2006, במהלך הפיוד שלו בארגון ההיאבקות OVW עם CM פאנק, גספארד צירף אליו את הנייברהודי, כשביחד הם נקראו "הגנגסטרים".
ביחד הם זכו באליפות הזוגות הדרומית של OVW ב-27 במאי, אך הפסידו את חגורות האליפות ל-CM פאנק וסת' סקייפייר חודשיים לאחר מכן.
ב-4 בספטמבר 2006 בתוכנית Raw, סדרה של קטעי וידאו שודרה ובישרה על הגעתם של קריים טיים (גספארד והנייברהודי, כששם הבמה של האחרון שונה לשם JTG).
ב-16 באוקטובר בתוכנית Raw, קריים טיים ערכו את קרב הבכורה שלהם כשניצחו את אלופי הזוגות העולמיים באותה התקופה, הספיריט סקוואד (מייקי וג'וני), בקרב שאינו היה על אליפות הזוגות.
השניים הופיעו לראשונה באירוע שלם וצפה בסייבר סאנדיי, כשהם רשמו ניצחון על לאנס קייד וטרבור מרדוק, צ'ארלי האס וויסרה וההיילנדרס (רובי מקאליסטר ורורי מקאליסטר) בקרב טקסס טורנדו שנקבע על ידי הצופים.
מספר חודשים לאחר מכן באירוע מהפכת השנה החדשה, קריים טיים ניצחו בקרב זוגות מרובה משתתפים נגד ההיינלנדרס, The World's Greatest Tag Team (צ'ארלי האס ושלטון בנג'מין), לאנס קייד וטרבור מרדוק, וג'ים דאגן וסופר קרייזי, וכתוצאה מכך קיבלו קרב על אליפות הזוגות של העולם.
ב-29 ביוני בתוכנית סמאקדאון, קריים טיים נוצחו על ידי דיוס ודומינו.
בחודש יולי, קריים טיים חזרו ל-OVW וזכו באליפות הזוגות הדרומית של OVW בפעם השנייה בקריירה שלהם לאחר שניצחו את הג'יימס בויז (KC ג'יימס וקאסידי ג'יימס).
לעומת זאת, הם איבדו את התואר בחזרה לג'יימס בויז לילה לאחר מכן.
ב-13 באוגוסט בתוכנית Raw, קריים טיים חזרו לעיר הולדתם, ניו יורק, כשהם הפסידו לאלופי הזוגות העולמיים באותה התקופה, לאנס קייד וטרבור מרדוק כתוצאה מפסילה, זאת לאחר שגספארד הכה את מרדוק בעזרת כיסא.
שבועיים לאחר מכן בתוכנית Raw, קריים טיים גנבו את הכובע של מרדוק והעניקו את זה לאחד האוהדים.
בעקבות זאת, פיוד בין הזוגות נוצר.
ב-2 בספטמבר 2007, גם גספארד וגם JTG שוחררו מהחוזה שלהם בארגון.
לאחר ששוחר מה-WWE, גספארד הופיע באירוע של ארגון ההיאבקות Pro Wrestling Alliance (PWA) ב-22 בספטמבר, ובו הפסיד לפסייכוסיס.
גספארד ביחד עם JTG הופיעו באירוע חגיגות העשור לארגון ההיאבקות Jersey All Pro Wrestling (JAPW), שנערך ב-27 באוקטובר, כשהם רשמו ניצחון על הדירטי רוטן סקאונדרלז.
ב-31 במרץ בפרק של התוכנית Raw, גספארד ו-JTG חזרו ל-WWE כצמד קריים טיים בניצחונם על לאנס קייד וטרבור מרדוק.
קריים טיים החלו לעבוד יחד עם ג'ון סינה ב-30 ביוני בפרק של התוכנית Raw, כשהם עזרו לו להפריע במהלך הקרב של ג'ון "בראדשו" לייפילד.
שבוע לאחר מכן, הם הופיעו שוב יחדיו, כשהפעם הם השחיתו את הלימוזינה של JBL.
לאחר קרב במהלך מופע שאינו שודר בטלוויזיה, סינה אישר שהם הקימו קבוצה בשם קריים טיים סיניישן (CTC).
במקביל, קריים טיים פתחו בפיוד עם אלופי הזוגות העולמיים באותה תקופה, קודי רודס וטד דיביאסי, כשהם גנבו מהם את חגורות האליפות פעם אחת ובקרב האליפות ביניהם, שהתקיים באירוע בלתי נסלח, קריים טיים לא הצליחו לזכות בתואר.
ב-15 באפריל 2009, קריים טיים הועברו למותג סמאקדאון כחלק מהדראפט.
הם ערכו את הבכורה שלהם במותג ב-1 במאי, כשהנחו תחרות ריקודים בין איב טורס לליילה.
השניים רשמו את קרב הבכורה שלהם ב-22 במאי בפרק של התוכנית סמאקדאון, כשהם חברו לג'ון מוריסון, וביחד הם ניצחו את The World's Greatest Tag Team וריקי אורטיז.
ב-31 ביולי בפרק של התוכנית סמאקדאון, קריים טיים גברו על שושלת הארט (דייוויד הארט סמית' וטייסון קיד) כדי להפוך לטוענים לכתר לאליפות הזוגות המאוחדת של ה-WWE.
באירוע סאמרסלאם, הם לא הצליחו במשימתם, כשהם הפסידו לג'רי-שואו (כריס ג'ריקו וביג שואו).
באירוע רסלמניה 26, שנערך ב-28 במרץ 2010, גספארד השתתף בקרב באטל רויאל, שבו הוא ו-JTG הצליחו להדיח את לוק גאלוס, ואחר כך גספארד הדיח את חברו לצמד, JTG, אך לבסוף הודח מהקרב על ידי ויליאם ריגל.
ב-2 באפריל בפרק של התוכנית סמאקדאון, לאחר שקריים טיים הפסידו בקרב, גספארד תקף את JTG, ובכך הפך לדמות הרעה תוך כדי שצעד זה גרם לפירוק הצמד קריים טיים.
שבוע לאחר מכן בפרק של התוכנית סמאקדאון, גספארד התגרה ב-JTG, כשהראה קטע וידאו של התקיפה.
בעקבות זאת, JTG ניסה לתקוף אותו, אך הוא הותקף פעם נוספת על ידי גספארד.
ב-22 באפריל בפרק של התוכנית WWE Superstars, גספארד הגיע עם לבוש חדש ומנגינה חדשה לקרב שבו ניצח את גולדאסט.
הפיוד בין גספארד ל-JTG הוביל לקיום קרב רצועה באירוע חוקי אקסטרים, שבו JTG יצא עם ידו על העליונה.
השניים התמודדו אחד מול השני פעם נוספת בקרב יחידים ב-6 במאי בפרק של התוכנית Superstars, שבו גספארד ניצח, ולמעשה סיים את הפיוד בין השניים.
גספארד ערך את ההופעה הטלוויזיונית האחרונה שלו ב-14 במאי בפרק של התוכנית סמאקדאון, בניצחון על ג'סי גויבר.
ב-19 בנובמבר 2010, הוא שוחרר מהחוזה שלו.
ב-6 בפברואר 2011, גספארד הגיע ליפן עבור ארגון ההיאבקות Genome Federation (IGF) של אנטוניו אינוקי, שם חבר לבובי לאשלי בהפסדם לאטסושי סאוודה ואריק האמר.
לאחר ששוחרר מה-WWE בפעם השנייה, גספארד חזר לארגוני ההיאבקות העצמאיים, כשב-22 בינואר 2011, הוא גבר על צ'ארלי האס באירוע Retribution של ארגון ההיאבקות FWE.
ב-31 במרץ 2012, הוא הפסיד לביג דאדי וי באירוע WreslteRama, שהתקיים בג'ורג'טאון, גיאנה.
ב-19 ביוני 2014, נודע שגספארד ו-JTG חיפשו להופיע יחדיו בארגוני היאבקות כשהקרב הראשון שלהם התרחש ב-23 באוגוסט 2014. הם גברו על דמיאן דרלינג ודני דמנטו ב-15 בנובמבר 2014.
שאד גספארד היה נשוי לדוגמנית פיתוח הגוף, סיליאנה גספארד.
בנם הראשון, אריה אסטריו גספארד, נולד באפריל 2010.
ב-11 בדצמבר 2016, גספאד מנע שוד, שהתרחש בתחנת דלק בקורל ספרינגס, פלורידה, כאשר הוא ניגש לגבר שיכור שהיה בדרכו לשדוד את המוכר.
גספארד דחף את הבחור, לקח את אקדחו והשתלט עליו עד לבואה של המשטרה.
ב-17 במאי 2020, גספארד ובנו היו חלק מקבוצת שחיינים אשר נתפסה בזרם סחף בחוף מרינה דל ריי, קליפורניה.
בנו של גספארד נשלף מהמים, בעוד שגספארד נעלם מתחת למים.
לאחר חיפוש נרחב באזור, משמר החופים של ארצות הברית עצר את מאמצי החיפוש לאיתור גספארד.
ב-20 במאי 2020, גופתו נשטפה אל החוף והיא זוהתה על ידי חוקרי מקרי המוות כגופתו של גספארד לאחר שלושה ימים שנעלם.
הישגים בארגון ההיאבקות NWA Wildside
אליפות הזוגות של NWA Wildside (פעם אחת) - עם JTG
אליפות הזוגות של FEW (פעם אחת) - עם JTG
אליפות הזוגות הדרומית של OVW (פעמיים) - עם הנייברהודי/JTG
PWI דירג אותו במקום ה-85 מתוך 500 המתאבקים הטובים ביותר לשנת 2010
אליפות הזוגות של SWF (פעם אחת) - עם JTG
אליפות הזוגות של VIP (פעם אחת) - עם JTG
אליפות הזוגות של WWA (פעם אחת) - עם JTG
חבר היכל התהילה (2022) - פרס הלוחם
שאגן שחור מקסיקני (שם מדעי: Alouatta pigra) הוא מין של פרימט מהסוג שאגן החי ביערות של מקסיקו של חצי האי יוקטן וכן בבליז ובגואטמלה.
זהו השאגן הגדול ביותר, ואחד מהגדולים שבקופי העולם החדש.
הוא בעל דו-צורתיות זוויגית כשהזכרים מגיעים למשקל של 11.4 קילוגרם בעוד הנקבות רק ל-6.4 קילוגרם.
אורכם 521 עד 639 מילימטרים לא כולל הזנב הארוך והלופתני שאורכו 590 עד 690 מילימטרים.
השאגנים בעלי פרווה עבה ושחורה, בייחוד סביב הלחיים וה"זקן" הארוך.
השאגן הוא קוף המתמחה בחיים בין העצים והוא אוכל עלים כמעט מובהק המגוון בפירות, פרחים ובאגוזים.
הוא בעל שיניים טוחנות גדולות כדי ללעוס ולחלץ חומרי תזונה מהעלים.
רוב זמנו השאגן נח בין הענפים ומעכל את ארוחתו.
שאר הזמן הוא מתקוטט עם יריבים, תוך שימוש בעצם בגרונו המשמשת להגברת קולו כדי לשאוג לזכרים יריבים שיתרחקו.
הוא מצוי בסכנה בטבע עקב דחיקה ופגיעה ביערות הגשם בהם הוא חי.
שאגן אדום יד (שם מדעי: Alouatta belzebul) הוא מין של שאגן ממשפחת קופי העכביש החי באמריקה הדרומית ביערות הגשם של ברזיל ביער האטלנטי עם אוכלוסיות מבודדות בין סרז'יפה לריו גראנדה דו נורטה.
הוא מצוי בטבע בסכנת הכחדה עקב בירוא יערות.
השאגן הוא קוף בעל פרווה שחורה שאורכו עד מטר אחד ומשקלו 4.8 עד 6.2 קילוגרם בנקבות ו-6.5 עד 8 קילוגרם בזכרים.
לקוף "זקן פנים" ארוך וגפיים ארוכות וחזקות בגוונים אדמדמים, מהם קיבל את שמו והוא בעל זנב לופת בדומה למינים דומים ממשפחתו.
הוא אוכל צמחים מובהק הניזון מפרחים, עלים שונים, לרוב צעירים ומפירות בשלים או חתוכים (בשבי).
העלים אינם מזינים ביותר, כך שהקוף שרוי מרבית זמנו בתנומה על הענפים בעיכול.
כאשר זכר שליט מגלה זכר אחר או יריבים נוספים הוא קורא קריאות חזקות ורועמות תוך שימוש בשרירי לשונו הגדולים להברחת יריבו.
רק לעיתים רחוקות ייגררו למלחמה.
השאגנים חיים במרומי הצמרות בקבוצות של 4 עד 12 פרטים והנקבות מתרבות במשך מרבית עונות השנה, ממליטות ולד אחד כל פעם.
הגורים נגמלים כעבור 15 חודשים ומתבגרים תוך 36 עד 40 חודשים.
בטבע השאגן יכול לחיות עד 20 שנה.
שאדן סלאמה-יוסף היא רופאה פנימית וחוקרת ערבייה-ישראלית.
מנהלת המחלקה לרפואה דחופה בבית החולים הדסה הר הצופים החל מנובמבר 2018. הערבייה הראשונה שעומדת בראש מחלקת לרפואה דחופה בבית חולים בישראל.
שאדן סלאמה נולדה בכפר טורעאן לאם עקרת בית ולאב מורה.
שאדן בוגרת בית הספר לרפואה של האוניברסיטה העברית בירושלים, התמחתה ברפואה פנימית וברפואה דחופה בבית חולים הדסה הר הצופים.
ב-2014 סיימה לימודי תואר שני בניהול מערכות בריאות בבית ספר לבריאות הציבור בשיתוף עם הפקולטה למינהל עסקים באוניברסיטה העברית בירושלים בהצטיינות יתרה.
בפברואר 2021 פרסמה קול קורא בעברית ובערבית לצעירים להתחסן בהקדם למחלת נגיף הקורונה.
במאי 2021 הובילה את ניהול האירוע רב-הנפגעים בעקבות קריסת טריבונה בבית כנסת בגבעת זאב בהצלחה רבה כאשר המיון שלה התמודד עם מעל 50 פצועים בבת אחת ובעקבות כך התראיינה במספר ערוצים והתארחה באולפן החדשות.
פרס רקטור במהלך הלימודים לתואר M.D
פרס רקטור במהלך הלימודים ולתואר M.H.A
פרס פקולטה למדריך קליני מצטיין
הופעה חוזרת ברשימת המורים המצטיינים
סיום תואר שני בהצטיינות יתרה
קבלת אות הוקרה בתור אחת הדמויות המשפיעות ביותר במגזר.
נבחרה להשתתף בתוכנית היוקרתית "ענבר" למנהיגות במערכת הבריאות
סלאמה-יוסף נשואה לאורולוג, שאף הוא עובד בבית החולים הדסה, ואם לשלושה ילדים.
שאדי אל-נחאס הוא ג'ודוקא קנדי, המתחרה בקטגוריית המשקל עד 100 ק"ג.
אל-נחאס החל להתאמן בענף הג'ודו מאז שהיה בן 4, כשניסה ללכת בעקבות אחיו, מוהב.
הוא התאמן באופן יותר רציני, כשהיגר ממצרים לקנדה בגיל 12 והחל לקחת שיעורי הגנה עצמית נגד בריונות בבית הספר.
בנובמבר 2018, אל-נחאס זכה במדליית כסף בגראנד פרי אוסקה.
בשנת 2019, הוא זכה במדליות ארד בגראנד פרי יקטרינבורג ובגראנד פרי אבו דאבי.
שנה לאחר מכן, הוא זכה גם כן במדליית ארד, הפעם בגראנד פרי בודפשט.
בשנת 2021, אל-נחאס גבר על איליה סולמאנידזה בקרב גמר גראנד פרי טביליסי וכתוצאה מכך זכה במדליית הזהב.
בנוסף לזכיותיו השונות בסבב תחרויות הגראנד פרי, אל-נחאס זכה במדליות זהב באליפויות הג'ודו הפאן-אמריקאית ב5 אליפויות:לימה 2019,גוודלחרה 2020, לימה 2022, קלגרי 2023 וריו דה ז'ניירו 2024.
ביוני 2021, אל-נחאס נכלל בסגל המשלחת הקנדית לאולימפיאדת טוקיו (2020), הראשונה שלו בקריירה.
באולימפיאדה זו, אל-נחאס ניצח את שני הקרבות הראשונים שלו עד שהפסיד ברבע הגמר לורלאם ליפרטליאני הגאורגי; כתוצאה מכך, הוא נשר לבית הניחומים.
במסגרת בית זה, אל-נחאס העפיל לקרב על מדליית הארד לאחר ניצחון על פיטר פלצ'יק, אך לא הצליח לזכות בה לבסוף לאחר שהפסיד לזוכה בארד, ז'ורז' פונסקה הפורטוגזי.
באליפות העולם בג'ודו 2022 שנערכה בטשקנט הפסיד ברבע הגמר למוזאפרבק טורובוייב המקומי, ובבית הניחומים הפסיד לתומא ניקיפורוב מבלגיה.
באליפות העולם בג'ודו 2023 שנערכה בדוחה סיים במקום החמישי אחרי שעבר ברבע הגמר את בן ארצו קייל רייס, בחצי הפסיד לאדמן אדמיאן ובקרב על הארד נגד פיטר פלטציק לא עלה לקרב עקב פציעה.
באליפות העולם בג'ודו 2024 שנערכה באבו דאבי זכה במדליית הכסף לאחר שהפסיד בגמר לזלים קוסטוייב מאזרבייג'ן.
בחצי הגמר ניצח את בן ארצו קייל רייס בעונשים.
בפריז 2024 הפסיד אל-נאחס בקרב הראשון שלו בשמינית הגמר נגד דניאל אייך משווייץ.
שנה קטגוריה עיר מדינה 2019 גראנד פרי זאגרב 2021 גראנד סלאם טביליסי
שאגן אדום בוליביאני (שם מדעי: Alouatta sara) הוא מין קוף רחב-אף דרום אמריקאי בסוג שאגן.
הוא מצוי בבוליביה ומסווג כמין נפרד מאז 1985 (הופרד משאגן אדום ונצואלי).
אורכם של הזכרים נע בין 50–56 סנטימטרים, ושל הנקבות – בין 46–49 סנטימטרים.
משקלם של הזכרים הוא 5.4–9 קילוגרם.
הם ניזונים בעיקר מעלים, אך אוכלים גם אגוזים, פירות ופרחים.
הוא חי בקבוצות של 1–3 זכרים ו-2–7 נקבות.
מפעם לפעם הזכרים הצעירים מנסים להשיג שליטה על הקבוצה.
הם מתעוררים מוקדם בבוקר ומתחילים בשאגות שניתן לשמוע במרחק של 3.5 קילומטרים.
מטרת השאגות לסמן את השטח שבשליטת הקבוצה.
כמו כן הם שואגים במהלך הגשם.
האויב של הקוף הוא היגואר.
כאשר הוא נמצא בסביבה הקופים עולים לצמרות העצים וזורקים משם זרדים וענפי עצים.
ישנה תחרות מינית אכזרית בין הזכרים בשל יחס לא מאוזן בין זכרים לנקבות.
אם הזכר אינו מגיב, הנקבה עוברת לזכר אחר.
כאשר זכר צעיר או פולש הורג את המנהיג ואת כל צאצאיו, וכך הורג כל מתחרה אפשרי.
שאדו-באן (בתרגום חופשי: חסימת צללים, באנגלית: Shadow ban, ידוע גם בשם Stealth ban) היא חסימה מלאה או חלקית של משתמש ברשת חברתית או בפורום בלי ידיעתו.
חסימת משתמש משימוש באתר אינטרנט או ברשת חברתית כלשהי היא כלי ניהולי ותיק בסביבות מקוונות.
ב "רגילה", המוכרת גם בשם "באן" (Ban), המשתמש מיודע באופן רשמי ומפורש על ידי מנהלי הקהילה על הרחקתו ממנה, ובחלק מהמקרים גם משתמשים אחרים מודעים לחסימתו.
בתגובה לכך, יכול המשתמש החסום לערער על חסימתו באמצעות פנייה למנהלים, או לעקוף אותה לחלוטין על ידי כניסה לאתר כפרופיל אחר.
בשאדו-באן, לעומת זאת, מטרת החסימה היא להסתיר מהמשתמש את עצם חסימתו, ובכך למנוע ממנו לפעול נגדה או לנסות לעקוף אותה.
חסימה זו עלולה להתבטא במספר צורות, הנפוצה שבהן היא הסתרת התוכן של המשתמש משאר הגולשים בלי ידיעתו.
משתמשים נגדם הופעלה חסימה זו עדיין יכולים לפרסם תוכן ולצפות בתכני האתר באופן רגיל לכאורה, אך אף משתמש אחר אינו חשוף לתכנים שהם מעלים.
צורת ביטוי אחרת לחסימה זו היא הורדת חשיבות תוכן המשתמש ב"פיד" האתר כך שלא יומלץ למשתמשים אחרים, גם אם אותם משתמשים מתעניינים בתוכן של המשתמש החסום.
מערכות שאדו-באן הופעלו במקור נגד משתמשים פוגעניים כמו טרולי אינטרנט ומפרסמי ספאם.
מטרתן הייתה למנוע ממשתמשים אחרים להיחשף לתוכן פוגעני או מפריע, למנוע מהחסומים לפעול נגד חסימתם, ולגרום להם לעזוב את האתר מרצונם החופשי, לאחר שיתייאשו מהיעדר תגובת גולשים.
עם הזמן, הפכה חסימה זו - במיוחד בצורתה החלקית - לכלי צנזורה נגד תכנים פוליטיים, ולהקטנה מכוונת של חשיפת משתמשים לתכנים מסוימים.
מערכת השאדו-באן המתועדת הראשונה נכללה בפלטפורמת פורומי BBS בשם Citadel, שם נקראה המערכת "twit bit" או "twit room" ("חדר הטיפשים").
משתמשים שתויגו כ"טיפשים" (twits) יכלו להמשיך לעיין ולפרסם בפורום, אך הודעותיהם הוסתרו מעיניהם של כלל המשתמשים חוץ מ"טיפשים" אחרים.
בשנת 2012, השיק פורום Hacker News מערכת בשם "hellbanning" ("חסימת גיהנום") למניעת ספאם והתנהגות פוגענית.
משתמש שקיבל חסימה זו לא התבשר על כך, וכל תוכן שפרסם הוסתר מיד מכלל ציבור הגולשים חוץ מלמשתמש עצמו.
לוח המודעות המקוון קרייגסליסט עלול להחיל שאדו-באן על מודעות מסוימות.
מפרסם המודעה יקבל מייל אישור פרסום והמודעה תתווסף לחשבונו האישי, אך המודעה עצמה מוסתרת ממשתמשי ומבקרי האתר.
במשך זמן רב נמנעה רשת הפורומים רדיט ממערכות השעייה או חסימה מפורשות.
במקומן, יישם האתר מערכת שאדו-באן שנועדה להילחם בעיקר במפרסמי ספאם.
בשנת 2015, לאור תלונות רבות על המערכת המבלבלת בדגש על חוסר השקיפות שלה, הוסיפה הנהלת האתר מערכת חסימה ברורה ומפורשת.
בשנת 2016, פלטפורמת המסרים המידיים הסינית WeChat הסתירה פוסטים והודעות הכללות מילות מפתח מסוימות מכלל המשתמשים ללא הודעה מוקדמת.
מחקר עומק שניתח ציוצים בטוויטר שפורסמו בין השנים 2014–2015 מצא כי למעלה מרבע מיליון מהם צונזרו בטורקיה בטכניקת שאדו-באן.
באותה שנה אף הואשמה הרשת החברתית עצמה בהעלמת ציוצים המזכירים מסמכים אמריקאיים רגישים שהודלפו.
בשנת 2017 התעוררו חשדות דומים נגד אינסטגרם, שהואשמה בהעלמת פוסטים מסוימים כאשר מנסים המשתמשים לחפשם במנוע החיפוש הפנימי של היישומון.
כנגד טיקטוק נטען שאלגוריתם התוכן שלה "מגן" על משתמשים מפני דעות המנוגדות להם.
בנוסף, הרשת הואשמה בהסתרת תכנים הנוגעים לאוכלוסיות מוחלשות, בדגש על קהילת הלהט"ב ומחאות חברתיות, ללא אזהרה.